Laugardagurinn byrjaði eldsnemma hjá mér en hann byrjaði miklu fyr hjá makeup artistum MAC sem voru margar hverjar mættar klukkan 7 til að hefja störf fyrir sýningar dagsins . Alveg hreint stórkostlegar stelpur sem eiga mikið hrós skilið fyrir störf sín á Laugardaginn . Þegar ég mætti um níu leitið þá voru þær á fullu að undirbúa fyrstu sýningu dagsins sem var fyrir Farmers Market . Lúkkið var frísklegt og fyrirsæturnar virtust útiteknar og frísklegar með freknurnar sem Fríða María setti yfir andlit þeirra með grófum bursta og lit fyrir augabrúnir sem eru notaðir í airbrush vélar . Freknurnar komu ekkert smá vel út eins og þið sjáið hér á myndunum . Vegna fjölmargra fyrirspurna er kannski tilvalið að taka það fram að allar myndirnar sem ég er búin að vera að taka fyrir RFF eru teknar á Canon vél sem heitir Canon Eos M sem fæst í Nýherja . Þær voru nú alveg dásamlegar yngstu fyrirsæturnar tvær sem eru systur , þeim fannst alveg stórmerkilegt að fara í smá förðun og voru svo ánægðar með fallegu hárgreiðslurnar sínar . Ég heyrði í þeim útundan frá mér baksviðs þegar þær voru að biðja um að fá að vera allan daginn baksviðs þeim fannst þetta svo gaman .